लखनऊ. यूपी की राजधानी लखनऊ के गोमती नगर स्थित सीएमएस स्कूल के पास शहीद पथ पुल के नीचे एक वृद्ध की रहस्यमय हालत में डेडबॉडी मिली। वृद्ध के हाथ-पैर टूटे हुए थे और बॉडी के पास ही उनका बैग मिला। सूचना पर पहुंची पुलिस ने बैग की तलाशी ली, इसके बाद वृद्ध की पहचान हो सकी। वृद्ध पुरोहित था और वह पूजा पाठ कराने के लिए राजधानी आया था। हालात वृद्ध की हत्या की तरफ इशारा कर रहे है जबकि गोमती नगर पुलिस का कहना है कि एक्सीडेंट के चलते वृद्ध की मौत हुई है।
पुल से गिरने के चलते हुई मौत
बाराबंकी निवासी कृष्ण कुमार मिश्रा (60) पेशे से पुरोहित थे और लोगों के घरों में पूजा पाठ कराते है। रविवार सुबह 5 से 7 बजे के बीच उनकी डेडबॉडी शरीद पथ पुल के नीचे सीएमएस स्कूल के पास पड़ी देखी गई। उनके हाथ पैर टूटे हुए थे। माना जा रहा है कि पुल से गिरने से उनकी मौत हुई है। सूचना पर पहुंची गोमती नगर पुलिस ने उनके बैग की तलाशी के बाद उनकी पहचान की। बैग में एक कार्ड में भी मिला। जिस पर लिखे मोबाइल नंबर पर पुलिस ने संपर्क किया तो वह नंबर चिनहट ककरहा गांव एक व्यक्ति का निकाल। उस व्यक्ति ने गोमती नगर पुलिस को बताया कि मृतक पुरोहित है और वह उनके यहां शादी में कराने आए थे। सुबह 5 बजे शादी के कार्यक्रम के बाद घर वापस जाने के लिए निकले थे।
कहीं लूट के बाद हत्या तो नहीं की गई
गोमती नगर इंस्पेक्टर मनोज मिश्रा का कहना है कि जांच के बाद यह लग रहा है कि सवारी लेने के लिए वह शहीद पथ पर खड़े थे और किसी वाहन ने उन्हें टक्कर मार दी जिससे पुल के नीचे गिरकर उनकी मौत हो गई। जबकि स्थानीय लोग आशंका जता रहे है कि लूट के दौरान हुए संघर्ष के बाद उन्हें बदमाश नीचे फेंक सकते है। फिलहाल पुलिस हादसा और हत्या की गुत्थी सुलझाने के लिए डेडबॉडी के पोस्टमार्टम रिपोर्ट का इंतजार कर रही है।
hin_Deva hin_Deva hin_Deva hin_Deva hin_Deva